CELEX: 62018CB0709
Language: sk
Date: 2020-05-28 00:00:00
Title: Vec C-709/18: Uznesenie Súdneho dvora (siedma komora) z 28. mája 2020 – (návrh na začatie prejudiciálneho konania, ktorý podal Špecializovaný trestný súd – Slovensko) – trestné konanie proti UL, VM (Návrh na začatie prejudiciálneho konania – Článok 53 ods. 2 a článok 99 Rokovacieho poriadku Súdneho dvora – Smernica (EÚ) 2016/343 – Články 3 a 4 – Charta základných práv Európskej únie – Články 47 a 48 – Označovanie na verejnosti za vinného – Vnútroštátny súd – Prijatie priznania jedného z dvoch spoluobvinených k trestným činom uvedeným v obžalobe formou uznesenia – Preskúmanie viny druhého spoluobvineného, ktorý svoju vinu popiera – Odsúdenie tým súdom, ktorý prijal priznanie)

31.8.2020   
            
            
               SK
            
            
               Úradný vestník Európskej únie
            
            
               C 287/15
            
         
      Uznesenie Súdneho dvora (siedma komora) z 28. mája 2020 – (návrh na začatie prejudiciálneho konania, ktorý podal Špecializovaný trestný súd – Slovensko) – trestné konanie proti UL, VM
      (Vec C-709/18) (1)
      
      (Návrh na začatie prejudiciálneho konania - Článok 53 ods. 2 a článok 99 Rokovacieho poriadku Súdneho dvora - Smernica (EÚ) 2016/343 - Články 3 a 4 - Charta základných práv Európskej únie - Články 47 a 48 - Označovanie na verejnosti za vinného - Vnútroštátny súd - Prijatie priznania jedného z dvoch spoluobvinených k trestným činom uvedeným v obžalobe formou uznesenia - Preskúmanie viny druhého spoluobvineného, ktorý svoju vinu popiera - Odsúdenie tým súdom, ktorý prijal priznanie)
      (2020/C 287/22)
      Jazyk konania: slovenčina
      
         Vnútroštátny súd, ktorý podal návrh na začatie prejudiciálneho konania
      
      Špecializovaný trestný súd
      
         Účastníci trestného konania pred vnútroštátnym súdom
      
      UL, VM
      
         za účasti: Úrad špeciálnej prokuratúry Generálnej prokuratúry Slovenskej republiky
      
         Výrok
      
      Článok 3 a článok 4 ods. 1 smernice Európskeho parlamentu a Rady (EÚ) 2016/343 z 9. marca 2016 o posilnení určitých aspektov prezumpcie neviny a práva byť prítomný na konaní pred súdom v trestnom konaní v spojení s odôvodnením 16 tejto smernice, ako aj článok 47 druhý odsek a článok 48 Charty základných práv Európskej únie sa majú vykladať v tom zmysle, že nebránia tomu, aby v rámci trestného konania začatého proti dvom osobám vnútroštátny súd najprv uznesením prijal priznanie prvej osoby k trestným činom uvedeným v obžalobe, ktoré boli spáchané formou spolupáchateľstva s druhou osobou, ktorá vinu popiera, a následne po vykonaní dokazovania týkajúceho sa skutkov vytýkaných tejto druhej osobe rozhodol o vine tejto osoby, a to pod podmienkou, že uvedenie druhej osoby ako spolupáchateľa údajne spáchaných trestných činov je potrebné na kvalifikáciu právnej zodpovednosti osoby, ktorá sa priznala, a že sa v tomto uznesení alebo obžalobe, na ktorú sa uvedené uznesenie odvoláva, jednoznačne uvedie, že vina tejto druhej osoby nebola zákonným spôsobom preukázaná a bude predmetom samostatného dokazovania a rozhodnutia.
      
         (1)  Ú. v. EÚ C 44, 4.2.2019.